# STRwrench EV Cover Controller Advanced 80 Nm

## Attachments

# Vyhlásenia

# Regionálne požiadavky

VAROVANIE

Pri používaní tohto výrobku môžete byť vystavení chemikáliám vrátane olova, o ktorom je v štáte Kalifornia známe, že spôsobuje rakovinu a vrodené chyby alebo iné reprodukčné poruchy. Pre viac informácií prejdite na

https://www.p65warnings.ca.gov/

# Bezpečnosť

NEVYHADZUJE – ODOVZDAJTE POUŽÍVATEĽOVI

VAROVANIE

Prečítajte si všetky bezpečnostné varovania, pokyny, obrázky a špecifikácie poskytnuté s týmto elektrickým nástrojom.

Nedodržanie všetkých dole uvedených pokynov môže mať za následok zásah elektrickým prúdom, požiar a/alebo vážne poranenie.

Všetky varovania a pokyny si odložte pre budúce nahliadnutie.

VAROVANIE

Všetky lokálne legislatívne bezpečnostné predpisy, ktoré sa týkajú inštalácie, prevádzky a údržby sa musia vždy dodržiavať.

## Účel použitia

- Iba pre profesionálne použitie.

- Tento výrobok a jeho príslušenstvo sa nesmie v žiadnom prípade prerábať.

- Tento výrobok nepoužívajte, ak bol poškodený.

- Ak údaje o výrobku alebo výstražné štítky upozorňujúce na nebezpečenstvo umiestnené na výrobku prestanú byť čitateľné alebo sa uvoľnia, bezodkladne ich nahraďte.

- Výrobok smie inštalovať, obsluhovať a servisovať iba kvalifikovaná osoba v priemyselnom prostredí.

V tejto sekcii

- Určené použitie
- Bezpečnostné výstražné slová
- Pokyny špecifické pre výrobok

# Určené použitie

Tento výrobok je určený na použitie na alebo v bezprostrednej blízkosti elektrického prístroja alebo vodičov pod napätím, ktoré pracujú pri maximálnom napätí 1000 V.

# Bezpečnostné výstražné slová

Bezpečnostné signálne slová Nebezpečenstvo, Varovanie, Upozornenie a Informácia majú tieto významy:

NEBEZPEČENSTVO | NEBEZPEČENSTVO označuje nebezpečnú situáciu, ktorá spôsobí, ak sa jej nepredíde, smrť alebo vážne zranenie.
VAROVANIE | VAROVANIE označuje nebezpečnú situáciu, ktorá by mohla spôsobiť, ak sa jej nepredíde, smrť alebo vážne zranenie.
UPOZORNENIE | UPOZORNENIE, používané so symbolom výstražného trojuholníka s výkričníkom, označuje nebezpečnú situáciu, ktorá by mohla, ak sa jej nepredíde, spôsobiť mierne alebo stredne závažné zranenie.
INFORMÁCIA | INFORMÁCIA sa používa na upozornenie na postupy, ktoré nemajú spojitosť so zranením osôb.

# Pokyny špecifické pre výrobok

# Inštalácia

# Všeobecná bezpečnosť pri inštalácii

VAROVANIE

Nebezpečenstvo vysokého napätia

Izolované kryty nástroja sa musia vždy používať spolu s izolovanými zásuvkami.

- Nepoužívajte izolované kryty nástroja bez izolovaných zásuviek.

- Inštalujte izolované kryty nástroja bezpečne, vždy dodržiavajte pokyny pre inštaláciu.

- Izolované kryty nástroja vymeňte, ak sú akokoľvek poškodené.

# Montáž krytu EV

Po namontovaní izolačného krytu nie je indikátor nárazu viditeľný.

1. Pripojte dve polovice chrániča LED krúžku ku dvom poloviciam krytu EV takto:

   - Pripojte polovicu chrániča LED krúžku, ktorý má skosený vodiaci kolík otočený k prednej časti krytu EV

   - Pripojte polovicu chrániča LED krúžku, ktorý má štvorhranný vodiaci kolík otočený k zadnej časti krytu EV

2. Pripojte dve polovice krytu EV k STRwrench tak, že vložíte vysúvací kolík na svoje miesto.

3. Zľahka stlačte a zložte kryt tlačidla na izolovanom ráme pre displej STRwrench . Potom nasaďte kryt tlačidla na tlačidlo STRwrench a pripojte izolovaný rám k displeju STRwrench.

4. Nasuňte gumový profil na izolovaný rám displeja.

5. Nasuňte štyri gumové krúžky na kryt EV.

6. Nalepte štítok s nasledujúcimi informáciami: výkon nástroja, sériové číslo ovládača, sériové čísla smartHEAD.

# Demontáž krytu EV

Nezdvíhajte kryt EV z náradia, pokiaľ to nie je nevyhnutné na účely údržby náradia.

1. Demontujte štyri gumové krúžky z krytu EV.

2. Demontujte gumový profil z izolovaného rámu displeja.

3. Demontujte izolovaný rám a izolovaný kryt tlačidla z displeja.

4. Oddeľte a demontujte dve polovice krytu EV a výsuvný kolík z STRwrench.

# Obsluha

# Všeobecná prevádzková bezpečnosť

VAROVANIE

Nebezpečenstvo vysokého napätia

Náhodný kontakt s akýmkoľvek vysokým napätím môže mať za následok ťažké zranenie alebo smrť.

- Vždy používajte izolované kryty nástroja spolu s izolovanými zásuvkami.

- Nepoužívajte izolované kryty nástroja, ak sú akokoľvek poškodené, resp. ak sú nesprávne nainštalované.

- Proti vysokému napätiu sú chránené iba tie časti nástrojov, ktoré sú pokryté krytmi nástroja. Ostatné časti nástroja nie sú chránené proti vysokému napätiu.

## Kontrola pred použitím

- Pred použitím vždy vizuálne skontrolujte výrobok.

- V prípade akýchkoľvek pochybností ohľadne bezpečnosti tohto výrobku ho musí v prípade potreby prezrieť a preskúšať náležite vyškolená osoba.

## Teplota

- Používajte tento výrobok v priemyselnom prostredí s regulovanou teplotou.

- Nepoužívajte výrobok pri teplotách vyšších ako 40 °C ani pri vysokej vlhkosti vzduchu.

# Servis a údržba

# Všeobecná bezpečnosť pri servise a údržbe

## Skladovanie

- Tento výrobok skladujte riadne tak, aby ste minimalizovali riziko poškodenia izolácie v dôsledku skladovania alebo prepravy.

- Tento výrobok skladujte oddelene od iných nástrojov, aby ste predišli ich mechanickému poškodeniu alebo zámene.

- Chráňte tento výrobok pred nadmerným teplom aj UV žiarením.

## Pravidelná prehliadka

Každý rok musí tento výrobok vizuálne prezrieť náležite vyškolená osoba, aby zistila, či je vhodný na ďalšiu prevádzku.

# Značky a nálepky

Tento výrobok je vybavený značeniami a nálepkami, ktoré obsahujú dôležité informácie o osobnej bezpečnosti a údržbe výrobku. Značenia a nálepky musia byť vždy ľahko čitateľné. Nové značenia a nálepky môžete objednať pomocou zoznamu náhradných dielov.